Den anden bronzekamp i isligaen mellem de to nordjyske mandskaber endte uafgjort. Frederikshavn White Hawks vinder bronze på bedste målscore.

Aalborg Pirates havde godt nok hjemmebanefordel i Gigantium lørdag aften, men White Hawks vandt den første kamp 8-4, så derfor skulle piraterne stramme sig gevaldigt an for at sætte sig på bronzen. Men selv om Pirates kom først på måltavlen, så endte det andet opgør uafgjort 4-4, og dermed står der Frederikshavn White Hawks ud for bronzevinderne i isligaen i denne sæson.